rejauldu/bengali-wikipedia huggingface dataset:
পানামা সিটি মধ্য আমেরিকার ক্ষুদ্র রাষ্ট্র পানামার রাজধানী এবং বৃহত্তম শহর। পানামার কেন্দ্রীয় উপকূলভাগে পানামা খালের যে প্রান্ত প্রশান্ত মহাসাগরের সাথে সংযুক্ত সেখানেই পানামা সিটির অবস্থান। আমেরিকা মহাদেশের সবচাইতে সরু অংশে অবস্থিত হওয়ায় এই শহরের নিকট দিয়েই আটলান্টিক থেকে প্রশান্ত মহাসাগরের মধ্যে যাতায়াত মালামাল পরিবহনের কাজ চলে। ষোড়শ শতাব্দীতে এই শহরের পত্তনের পর থেকেই এই প্রক্রিয়া চলে আসছে। পানামার রাষ্ট্রীয় বাণিজ্য এবং শিল্পোৎপাদনের কেন্দ্রও এই শহর। এর আবহাওয়া সামুদ্রিক ক্রান্তীয় ধরনের। জানুয়ারি থেকে এপ্রিল পর্যন্ত শুষ্ককাল এবং মে থেকে ডিসেম্বর পর্যন্ত বর্ষাকাল থাকে। এখানকার দৈনিক সর্বোচ্চ তাপমাত্রা গড়ে ৩০° সেন্টিগ্রেড (৮৭° ফারেনহাইট) এবং সর্বনিম্ন তাপমাত্রা ২৩° সেন্টিগ্রেড (৭৩° ফারেনহাইট)।   ইতিহাস  মূল পানামা সিটি প্রতিষ্ঠিত হয় ১৫১৯ সালে। সেই অঞ্চলের স্পেনীয় উপনিবেশের গভর্নর Pedrarias Davila এই শহরের পত্তন করেন। দক্ষিণ আমেরিকার বিভিন্ন অঞ্চলে, বিশেষত পেরুতে অবস্থিত ইনকাদের রাজত্বে অভিযান পরিচালনা করার জন্য স্পেনীয় বাহিনী এই নগরকে একটি ঘাঁটি হিসেবে ব্যবহার করতো। অতি শীঘ্রই ইউরোপীয় উপনিবেশের সাথে দক্ষিণ আমেরিকার পশ্চিম উপকূলের মধ্যে মানুষ ও মালামাল পরিবহনের জন্য এই শহরটি জনপ্রিয় হয়ে উঠে। পরিবহনকৃত মালামালের মধ্যে প্রধান ছিল, পেরু থেকে আনা রূপা। স্পেনীয়রা এই পানামা যোজকে জাহাজ দিয়ে এই রুপা স্পেনে নিয়ে যেতো। ১৬৭১ সালে ওয়েল্‌শের জলদস্যু হেনরি মরগান এই আদি শহরটি (যার নাম পানামা ভিয়েজো বা পুরাতন পানামা) লুট করার পর ধ্বংস করে দেয়। স্পেনীয় কর্মকর্তারা দুই বছর অপেক্ষাকৃত নিরাপদ এবং প্রতিরক্ষার উপযোগী একটি স্থানে শহরটি পুনরায় নির্মাণ করে। প্রথমোক্ত স্থান থেকে এই নতুন স্থানের দূরত্ব ৮ কিলোমিটার এবং নতুন স্থানটি একটি উপদ্বীপ।  ১৭০০ শতাব্দীতে স্পেনীয়রা বাণিজ্যের জন্য অন্যান্য পথ ব্যবহার করতে থাকায় পানামা সিটির বিশেষ অবনতি ঘটে। কিন্তু ১৮৫০-এর দশকে ক্যালিফোর্নিয়া গোল্ড রাশ এবং পানামা রেলপথ নির্মাণের পর পানামা সিটির মধ্য দিয়ে যাতায়ত বৃদ্ধি পায় এবং শহরটি পুনরায় উন্নত এবং উৎকৃষ্ট হিসেবে গড়ে উঠে। এসময় পানামা কলম্বিয়ার অন্তর্ভুক্ত ছিল এবং পানামা সিটি পানামা অঞ্চলের রাজনৈতিক কেন্দ্র হিসেবে চিহ্নিত হতো। ১৯০৩ সালে যখন পানামা কলম্বিয়া থেকে বিচ্ছিন্ন হয়ে স্বাধীনতা ঘোষণা করে তখন পানামা সিটি এই নতুন দেশের রাজধানী হিসেবে স্বীকৃতি লাভ করে। ১৯০৪ থেকে ১৯১৪ সালের মধ্যে পানামা খাল খননের সময় আবার পানামা সিটিতে উন্নয়নের জোয়ার সৃষ্টি হয়ে। খাল খনন প্রকল্পের আওতায় মার্কিন যুক্তরাষ্ট্রের সামরিক বাহিনীর সদস্যরা এই শহরে অত্যাধুনিক পয়ঃনিষ্কাশন ও জল বণ্টন ব্যবস্থা প্রতিষ্ঠা করে যাতে রোগ বালাই নিয়ন্ত্রণে রাখা যায়। এসময় শহরের জনসংখ্যা দ্রুত হারে বৃদ্ধি পায়। ১৯২০ ও ৩০-এর দশকে পানামানীয় শ্রমিকরা বাসস্থানের সংকট নিরসনে আন্দোলন ও রায়ট করে।  ১৯৬০ ও ৭০-এর দশকে পানামা সিটির জনসংখ্যা বৃদ্ধির হার ছিল প্রতি বছর গড়ে শতকরা ১০ ভাগেরও বেশি। গ্রাম ও বিভিন্ন প্রত্যন্ত অঞ্চল থেকে অভিবাসীরা শহরে কাজের সন্ধানে ভিড় জমায়।   আরও দেখুন   পানামা খাল   পদটীকা    বহিঃসংযোগ    পানামা সিটির দাপ্তরিক ওয়েবসাইট  পানামার পর্যটন ব্যুরোর দাপ্তরিক ওয়েনসাইট  পনামা সিটির দিক নির্দেশিকা   পানামায় পর্যটন  বিষয়শ্রেণী:পানামার শহর বিষয়শ্রেণী:উত্তর আমেরিকার রাজধানী বিষয়শ্রেণী:মধ্য আমেরিকার রাজধানী
মোকা ফুটবল ক্লাব হল ডোমিনিকান প্রজাতন্ত্রের মোকাতে অবস্থিত একটি ডোমিনিকান পেশাদার ফুটবল দল, যেটি ১৯৭১ সালে প্রতিষ্ঠিত হয়েছিল। তাদের হোম স্টেডিয়াম হল এস্তাদিও কমপ্লেজো দেপোর্তিভো মোকা ৮৬, এবং দলটি লিগা ডোমিনিকানা ডি ফুটবলে (এলডিএফ) খেলে।  ইতিহাস ১৯৭১ থেকে ২০১৫ পর্যন্ত, মোকা এফসি ছিল অধুনালুপ্ত আধা-পেশাদার ফুটবল লীগ, প্রাইমেরা ডিভিসিয়ন দে রিপাবলিকা ডোমিনিকানাতে সবচেয়ে বেশি চ্যাম্পিয়নশিপের দল। ১৩টি শিরোপা সহ, মোকা সেই লিগের সবচেয়ে জনপ্রিয় ক্লাব ছিল। এর প্রদেশটি "ডোমিনিকান ফুটবলের ঘর"।  ২০১৫ সালে, লিগটি বন্ধ হয়ে যাওয়ার পর, মোকা প্রথম বিভাগে নতুন পেশাদার ডোমিনিকান ফুটবল লিগে যোগ দেয়।  তাদের ক্লাসিক প্রতিদ্বন্দ্বী ক্লাব অ্যাটলেটিকো সান ক্রিস্টোবাল এবং সিবাও এফসি। ২০২৩ কনকাকাফ ক্যারিবীয় কাপ মোকা এফসি এই টুর্নামেন্টে সেমি-ফাইনালে উঠেছিল যেখানে তারা এসভি রবিনহুডকে পরাজিত করেছিল লেগ ১-এ। কিন্তু পেনাল্টিতে লেগ ২ তে হেরে যায়। এর ফলে মোকা এফসিকে ৩য় স্থানের শিরোপা ধরে রাখতে হয়েছিল, যা এখনও তাদের কনকাকাফ চ্যাম্পিয়ন্স কাপের জন্য যোগ্যতা অর্জন করবে। ৫ ডিসেম্বর, ২০২৩-এ, মোকা এফসি জ্যামাইকার হারবার ভিউ এফসি-এর বিরুদ্ধে মোট ৩-২ ব্যবধানে জয়লাভ করে, ২০২৩ কনকাকাফ ক্যারিবিয়ান কাপে তৃতীয় স্থান অর্জন করে। এই প্রথম মোকা এফসি কনকাকাফ চ্যাম্পিয়ন্স কাপে অগ্রসর হয়েছে৷  স্টেডিয়াম এস্তাদিও ডন বস্কো মোকা (১৯৭১–২০১৪) এস্তাদিও ব্রাগানা গার্সিয়া (২০১৫) এস্তাদিও কমপ্লেজো দেপোর্তিভো মোকা ৮৬ (২০১৬–) তথ্যসূত্র  বহিঃসংযোগ  সোফাস্কোর এসোসিয়েশন দে ফুটবল মোকা ফুটবল সেন্ট্রাল   বিষয়শ্রেণী:১৯৭১-এ প্রতিষ্ঠিত ফুটবল ক্লাব
right|200px|thumb|২০০৬ সালে মিলানে চিল্ড্রেন অব বডম চিল্ড্রেন অব বডম একটি মেলোডিক ডেথ মেটাল ব্যান্ড যা ১৯৯৩ সালে ফিনল্যান্ডে গঠিত হয়। ব্যান্ডটির গিটারিস্ট ও ভোকালিস্ট হচ্ছে অ্যালেক্সি লাইহো, রিদম গিটারে রোপ লাটভালা, জ্যানি ওয়ারম্যান কি-বোর্ডে, হেঙ্ককা সেপ্পালা বেজে এবং জাস্কা রাতিকাইনেন ড্রামসে। তারা ৬টি স্টুডিও অ্যালবাম, ২টি লাইভ অ্যালবাম, ২টি ইপি ও একটি ডিভিডি প্রকাশ করছে। তাদের থার্ড স্টুডিও অ্যালবাম ফলো দ্যা রিপার গোল্ড সার্টিফিকেট পায় ফিনল্যান্ডে এবং তারপর থেকে তাদের ৬টি স্টুডিও অ্যালবামই গোল্ড সার্টিফিকেট পায় ফিনল্যান্ডে। চিল্ড্রেন অব বডমের পরপর তিনটি অ্যালবাম ফিনল্যান্ডে ১ম অবস্থানে চলে আসে মিউজিক চার্টে ও আমেরিকায় বিলবোর্ডে ২০০ তেও তিনটি অ্যালবাম জায়গা নেয়। তাদের গানের ধরন নানাভাবে দেখা হয় সমালোচক ও ভক্তদের দ্বারা। মেলোডিক ডেথ মেটাল, ব্ল্যাক মেটাল, থ্রাশ মেটাল ও প্রোগ্রেসিভ মেটাল ব্যান্ড হিসেবে তাদের দেখা হয়ে থাকে। চিল্ড্রেন অব বডমের প্রাথমিক নাম ছিল ইনআর্থড। ১৯৯৭ সালে তাদের প্রথম অ্যালবাম প্রকাশ হয় সামথিং ওয়াইল্ড নামে একটা ছোট বেলজিয়ান রেকর্ড শিভার রেকর্ডস থেকে। স্পাইনফার্ম রেকর্ডসের সাথে চুক্তিবদ্ধ হোয়ার জন্য তাদের একটি নতুন নাম দরকার ছিল। তাই তারা নাম পরিবর্তন করে চিল্ড্রেন অব বডম রাখে। ১৯৯৭ সালে ডিমু বরগীর ব্যান্ডের একটি কনসার্ট তারা ওপেন করে। সেখানে নিউক্লিয়ার ব্ল্যাস্ট রেকর্ডস-এর একজন প্রতিনিধি ছিলেন যিনি তাদের একটি ইউরোপিয়ান প্রকাশনার চুক্তির প্রস্তাব দেন। ডেডনাইট ওয়ারিওয়রস নামের একটি গানের মিউজিক ভিডিও তারা করেন সামথিং ওয়াইল্ড অ্যালবামের প্রচারণার জন্য মাইনাস ১৫ ডিগ্রি তাপমাত্রায় যার বাজেট ছিল মাত্র ১০০০ পাউন্ড। ২০০৮ সালের নভেম্বর ও ডিসেম্বর মাসে তার ইউরোপ ট্যুর করে স্লিপনট এবং মেসিন হেড ব্যান্ডের সাথে।২০০৯ সালের জানুয়ারি থেকে মার্চ মাস পর্যন্ত তারা ইউরোপ ট্যুর করে ক্যানিবাল করপস ব্যান্ডের সাথে। ২০০৯ সালের এপ্রিলে তারা ল্যাম্ব অব গড ও অ্যাজ আই লে ডায়িং ব্যান্ডের সাথে কনসার্ট করে। ২০০৭ সালে লাইহো দুর্ঘটনাবশত পা পিছলে বোলিং গলিতে পড়ে যান এবং তার বাম কাঁধ ভেংগে যায়। ৬ সপ্তাহ তিনি আর গিটার বাজাতে পারেন নাই। তাদের ২০০৭ সালের প্রথম কনসার্টিই ভেস্তে যায় এ কারণে। মার্চ ২০০৭ সালে ব্যান্ডের ওয়েবসাইট জানায় লাইহো আর কখনোই পুরোপুরি সুস্থ হবেন না। ২০০৮ সালের ১৫ই এপ্রিল চিল্ড্রেন অব বডমের ৬ষ্ঠ স্টুডিও অ্যালবাম ব্ল্যাড ড্রাঙ্ক প্রকাশিত হয়।   ডিস্কোগ্রাফি   সামথিং ওয়াইল্ড (১৯৯৭)  হেট ব্রিডার (১৯৯৯)  ফলো দ্যা রিপার (২০০০)  হেট ক্রু ডেথরোল (২০০৩)   আর ইউ ডেড ইয়েট? (২০০৫)  ব্ল্যাড ড্রাঙ্ক (২০০৮)  রিলেন্টলেস রেকলেস ফরেভার (২০১০-২০১১)   বর্তমান সদস্য   অ্যালেক্সি লাইহো (গায়ক, লিড গিটার)  রোপ লাটভালা (রিদম গিটার)  জ্যানি ওয়ারম্যান (কীবোর্ডস)  হেঙ্ককা সেপ্পালা (বেইজ গিটার)  জাস্কা রাতিকাইনেন (ড্রামস)  তথ্যসূত্র    বহিঃসংযোগ   metalfromfinland.com  mtv.com   femalefirst.co.uk  বিষয়শ্রেণী:হেভি মেটাল সঙ্গীত দল বিষয়শ্রেণী:ব্ল্যাক মেটাল ব্যান্ড বিষয়শ্রেণী:ফিনল্যান্ডের ব্যান্ড বিষয়শ্রেণী:১৯৯৩-এ প্রতিষ্ঠিত সঙ্গীত দল
পিছন্দি একপ্রকার ফল যার বৈজ্ঞানিক নাম মাইক্রোকস পানিকুলাটা (Microcos paniculata)। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশি দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে।মৃত্যুঞ্জয় রায়: বাংলার বিচিত্র ফল। দিব্য প্রকাশ,২০০৭, ঢাকা।  পৃ: ১৫৬-১৫৭।  বৈজ্ঞানিক প্রতিনামসমূহ  আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে।India Biodiversity.org যথা,  Grewia microcos  Grewia nervosa  Fallopia nervosa  Microcos nervosa  Microcos paniculata L.   অন্য ভাষায় নাম  আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়।Flowers of India  রাসায়নিক দ্রব্য  আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়।Alternative Healing.org এর ওয়েবপেইজChinese Medicinal Plant Images Database  ভেষজ ব্যবহার  আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়।   তথ্যসূত্র   বিষয়শ্রেণী:বাংলাদেশের ফল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ইসলামী প্রজাতন্ত্র ইরানের বিচার ব্যবস্থার প্রধান (  ), যাকে প্রায়শই ইরানের প্রধান বিচারপতি বলা হয়, তিনি ইসলামী প্রজাতন্ত্র ইরানের বিচার ব্যবস্থার প্রধান (বিচার বিভাগের প্রধান) এবং এর প্রশাসন ও তত্ত্বাবধানের জন্য দায়ী। ইসলামী প্রজাতন্ত্র ইরানের সংবিধানের অনুচ্ছেদ ১৫৭ [বিচার বিভাগের প্রধান] অনুসারে ইরানের বিচার বিভাগের প্রধানকে একজন "সম্মানিত ব্যক্তি " হতে হবে।  সর্বোচ্চ নেতা ( আলি খামেনি ) প্রধান বিচারপতিকে নিয়োগ এবং বরখাস্ত করতে পারেন।  প্রধান বিচারপতি ইরানের সুপ্রিম কোর্টের সর্বোচ্চ বিচারকও।  প্রধান বিচারপতি বিচার মন্ত্রী হিসাবে দায়িত্ব পালনের জন্য কিছু প্রার্থীকে মনোনীত করেন এবং তারপর রাষ্ট্রপতি তাদের মধ্যে একজনকে নির্বাচন করেন। প্রধান বিচারপতি দুই পাঁচ বছরের জন্য দায়িত্ব পালন করতে পারেন।   ইরানের প্রধান বিচারপতিদের তালিকা    এমাদউদ্দীন মীরমোতাহারী থেকে ১৯৭৫ সাল  নাসের ইয়েগানেহ ১৯৭৫-১৯৭৯, সাদেগ আহমদী কর্তৃক নিযুক্ত  ক্রমনাম ছবি দায়িত্ব গ্রহনদায়িত্ব ত্যাগরাজনৈতিক দলনিয়োগকারী১মেহেদী সাজ্জাদিয়ান"Naser Yeganeh: The last head of the supreme court of Pahlavi regime (Naser Yeganeh: Akherin ra'is-e divan-e Ali-ye Keshvar-e rezhim-e Pahlavi)". Hafez (in Persian). 38 (38): 22–23. Retrieved 2019-03-09.100x100পিক্সেল৪ এপ্রিল ১৯৭৯২৩ ফেব্রুয়ারি ১৯৮০কোনোটিই নয়আসাদুল্লাহ মোবাশ্বেরী২মোহাম্মদ বেহেশতী120x120পিক্সেল২৩ ফেব্রুয়ারি ১৯৮০২৮ জুন ১৯৮১ইসলামিক রিপাবলিকান পার্টিরুহুল্লাহ খোমেইনী৩আব্দুল করিম মৌসাভি আরদেবিলি140x140পিক্সেল২৮ জুন ১৯৮১১৫ আগস্ট ১৯৮৯ইসলামিক রিপাবলিকান পার্টি৪মোহাম্মদ ইয়াজদি141x141পিক্সেল১৫ আগস্ট ১৯৮৯১৪ আগস্ট ১৯৯৯কওমের সেমিনারি টিচার্স সোসাইটিআলী খামেনেয়ীযোদ্ধা পাদরি সমিতি৫মাহমুদ হাশেমি শাহরৌদি122x122পিক্সেল১৪ আগস্ট ১৯৯৯১৪ আগস্ট ২০০৯কওমের সেমিনারি টিচার্স সোসাইটি৬সাদেক লারিজানি146x146পিক্সেল১৪ আগস্ট ২০০৯৭ মার্চ ২০১৯কওমের সেমিনারি টিচার্স সোসাইটিযোদ্ধা পাদরি সমিতি৭ইব্রাহিম রাইসি126x126পিক্সেল৭ মার্চ ২০০৯১ জুলাই ২০২১যোদ্ধা পাদরি সমিতি৮গোলাম-হোসেন মোহসেনী-এজেই125x125পিক্সেল১ জুলাই ২০২১বর্তমানকওমের সেমিনারি টিচার্স সোসাইটি   তথসূত্র     বিষয়শ্রেণী:ইরানের আইন
ভূজপুর শরিয়তুল উলুম দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত। প্রতিষ্ঠানের অধ্যক্ষ জনাব মোহাম্মদ মোরশেদ খান।   ইতিহাস  মাওলানা ফজলুল করিম মাদ্রাসায় জায়গা দান ও শিক্ষা বিস্তারে এলাকার বিত্তশালী লোকদের আর্থিক সহায়তায় ১৯৩৭ সালে মাদ্রাসাটি প্রতিষ্ঠা করেন।   শিক্ষা কার্যক্রম  এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান, এই প্রতিষ্ঠানে সহ-শিক্ষা ব্যবস্থা রয়েছে। মাদ্রাসায় একটি তিনতলা বিশিষ্ট এতিমখানা ও শ্রেণীকক্ষ, একটি একতলা শ্রেণীকক্ষ এবং দুইতলা অফিস কক্ষ রয়েছে। মাদ্রাসার বিগত বছরের পাশের হার ৯০%।   আরো দেখুন    ঢাকা আলিয়া মাদ্রাসা  পাবনা ইসলামিয়া মাদ্রাসা  ইসলামী বিশ্ববিদ্যালয়, বাংলাদেশ  বাংলাদেশ মাদ্রাসা শিক্ষাবোর্ড, ঢাকা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত
__NOTOC__ বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার ব্যর্থ আবেদননিচের আলোচনাটি প্রশাসকত্বের একটি ব্যর্থ আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  Shudrak1   <span class="plainlinks">[ এই প্রার্থীর সম্পর্কে আপনার মতামত জানান]</span> (০/০/২); শেষ হবে: ‍‍২ মে ২০১৪ ০৬:৩৫ (ইউটিসি)   মনোনয়ন   ‍‍ আমি বাংলা উইকিপিডিয়ায় একজন নিয়মিত ব্যবহারকারী। নিজেকে প্রশাসন সংক্রান্ত কাজে যুক্ত করার জন্যই এই প্রস্তাব রাখছি।  উইকিপিডিয়ায় বিভিন্ন বিষয়ের নিবন্ধে আমি নিয়মিত অবদান রাখছি। আমি একজন কবি।নিবন্ধের পাশাপাশি উইকিপিডিয়া নীতিমালা, সাহায্য এবং প্রশাসন সংক্রান্ত কিছু পাতা অনুবাদে যুক্ত আছি। বাংলা উইকি ছাড়াও এর অন্যান্য প্রকল্পে যুক্ত আছি। যেমন: উইকিকমন্স, উইকিউপাত্ত, মেটাউইকি -এই সব প্রকল্পে মূলত বাংলাতে পাতা অনুবাদ কিংবা টেমপ্লেট অনুবাদের কাজ করে থাকি।  বাংলা উইকিতে আমি ধ্বংসপ্রবণতা রোধে কাজ করি। প্রশাসকদের সরঞ্জাম ব্যবহার করে কিছু বিশেষ কাজ: মিডিয়াউইকি নামস্থান, উন্নয়ন প্রয়োজন কিন্তু সংরক্ষিত রয়েছে এমন পাতার মান উন্নয়নের কাজ ও অন্যান্য নিয়মিত কাজ: ধ্বংসপ্রবণতা রোধ, পাতা অপসারণ ইত্যাদি করতে চাই। বাংলা উইকি সম্প্রদায়ের অভিজ্ঞ সদস্যরা তাদের সুচিন্তিত মতামত আমার এই আবেদনে দিবে- এ আশাবাদ ব্যক্ত করছি।  আবেদনকারীর প্রতি প্রশ্ন   প্রিয় প্রার্থী, আবেদনের জন্য আপনাকে ধন্যবাদ। দয়া করে নিচের মৌলিক প্রশ্নগুলির উত্তর দিন:১. আপনি কি প্রকারের ও কেন প্রশাসকত্বের কাজ করতে আগ্রহী?উ:   হ্যা । আমি প্রশসাকত্বের কাজ করতে আগ্রহী। আমি একজন ভারতীয় কবি । আমার লেখা ভারতের বিভিন্ন পত্রিকায় প্রকাশিত হয়।সম্প্রতি বাংলাদেশ -এ আমার লেখা প্রকাশিত হয়েছে।  ২. বাংলা উইকিপিডিয়াতে আপনার সর্বশ্রেষ্ঠ অবদান কি এবং কেন?উ:'   আমি কবি তীর্থঙ্কর মৈত্র এর জীবনী তুলে ধরেছি। কবি তীর্থঙ্কর মৈত্র ভারতীয় উল্লেখযোগ্য একজন কবি।আশির দশকে খুব জনপ্রিয়তা লাভ করেন।কবি বিনয় মজুমদার -এর স্নেহধন্য বা শিষ্য বলাযেতে পারে।    সমর্থন   আমি কবি শূদ্রক উপাধ্যায় কে চিনি। আমি সমর্থন করছি। আশা করি উনি বাংলা সাহিত্য বিষয়ে অনেক তথ্য দিয়ে উইকিপিডিয়া কে সাহায্য করবেন। --Amit1980 (আলাপ) ০৭:০৪, ২৫ এপ্রিল ২০১৪ (ইউটিসি)   বিরোধিতা   -- এই ব্যবহারকারীর উইকিতে কোন অবদান ও অভিজ্ঞতা নেই বললেই চলে। উনি দাবী করেছেন, ধ্বংসপ্রবণতা রোধে উনি কাজ করেছেন, কিন্তু সেরকম কোন কিছুই করেননি। যদিও তিনি দাবি করেছেন তিনি উইকিউপাত্ত ও মেটাউইকিতে মূলত বাংলাতে পাতা অনুবাদ কিংবা টেমপ্লেট অনুবাদের কাজ করে থাকেন, কিন্তু বাস্তবে উনি এগুলোরও কিছুই করেননি। এই ব্যবহারকারীর দ্বারা বাংলা উইকিতে প্রশাসক হওয়ার আবেদনের প্রচন্ডভাবে বিরোধিতা করছি। -- বোধিসত্ত্ব (আলাপ) ০৯:০৭, ২৫ এপ্রিল ২০১৪ (ইউটিসি) সম্পূর্ণ  করছি। এই ইউসার মাত্র একটি নিবন্ধন প্রণয়ন করেছেন। মাত্র ২ দিন হলো তিনি উইকিপিডিয়ায় অবদান রাখা শুরু করেছেন। এরি মধ্যে নিজেকে অভিজ্ঞ, নিয়মিত ইত্যাদি বিশেষণে বিশেষায়িত করা শুরু করেছেন। তিনি বলেছেন উইকিকমন্স, উইকিউপাত্ত, মেটাউইকি -এই সব প্রকল্পে মূলত বাংলাতে পাতা অনুবাদ কিংবা টেমপ্লেট অনুবাদের কাজ করেন। কিন্তু  বৈশ্বিক অবদান দেখলে দেখা যায় মাত্র ৩৭টি অবদান তার। এর মধ্যে বাংলা উইকিতে ২৯টি যার ৪টিই এই আবেদনে। এই ব্যবহারকারী তার স্বাগতম বার্তটি পড়েছে কী না যথেষ্ট সন্দেহ রয়েছে। তাই ব্যবহারকারীকে অনুরোধ করব দয়া করে উইকিপিডিয়া সম্পর্কে আরেকটু বুঝুন এবং সিদ্ধান্ত নিন। তাওহীদ  (আলাপ) ১০:৪২, ২৫ এপ্রিল ২০১৪ (ইউটিসি)   মন্তব্য
ইলচি মসজিদ (ফারসি: مسجد ایلچی) ইরানের এসফাহানের একটি ঐতিহাসিক মসজিদ। এই ছোট এবং সাধারণ মসজিদের প্রতিষ্ঠাতা ছিলেন সাহেব সোলতান বেইগম, শাহ সুলাইমানের দরবারের এক মেয়ে। মসজিদটি ১৬৮৬ সালে মোহাম্মদ আলী বেন ওস্তাদ আলিবায়েকের তত্ত্বাবধানে নির্মিত হয়েছিল।   আরও দেখুন   এশিয়ার মসজিদের তালিকা  ইরানের মসজিদের তালিকা  মসজিদ  ইসলাম  নামাজ   তথ্যসূত্র   বিষয়শ্রেণী:ইস্পাহানের মসজিদ বিষয়শ্রেণী:১৬৮৬-এ প্রতিষ্ঠিত বিষয়শ্রেণী:ইরানের মসজিদ
সাং তে-উক (, ; জন্ম: ১৬ মে ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব দেগু এবং দক্ষিণ কোরিয়া জাতীয়  দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, তে-উক দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, তে-উক এপর্যন্ত ২টি শিরোপা জয়লাভ করেছেন, যার উভয়ই দক্ষিণ কোরিয়ার বয়সভিত্তিক দলের হয়ে জয়লাভ করেছেন।  প্রারম্ভিক জীবন সাং তে-উক ১৯৯৭ সালের ১৬ই মে তারিখে দক্ষিণ কোরিয়ার জেজু দ্বীপে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তে-উক জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ             বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
মোল্লা চেলেবি মসজিদ (, ) নামেও পরিচিত), কখনও কখনও Fındıklı মসজিদ, হলো একটি ১৬ শতকের অটোমান মসজিদ যা তুরস্কের ইস্তাম্বুলের বেয়োগলু জেলার ফান্দিকলি এলাকায় অবস্থিত। এটি ইস্তাম্বুলের প্রধান বিচারক কাজাসকার মেহমেত ভুসুলি এফেন্দি দ্বারা কমিশন করা হয়েছিল এবং ইম্পেরিয়াল স্থপতি মিমার সিনান দ্বারা ডিজাইন করা হয়েছিল। মসজিদটি কাবাতাস ফেরি বন্দর এবং ডলমাবাচে মসজিদের কাছাকাছি বসফরাস জলের ধারে অবস্থিত।   ভূগোল  এই মসজিদটি ইস্তাম্বুলে বেয়োগলু কাউন্টির ফান্দিক্লি জেলার মেক্লিসি মেবুসান স্ট্রিটে, ইউরোপীয় বসফরাসের নীচের তীরে, ফিন্ডিকে অবস্থিত। মোল্লা-সেলেবি মসজিদ, যা "ফাইন্ডিকলি ক্যামি" বা "দ্য হ্যাজেলনাট" নামেও পরিচিত, কাবাটাস ফানিকুলার এবং ফেরি স্টেশনের কাছে জলের ধার থেকে দেখা যায়, খুব মার্জিত এবং চিত্তাকর্ষক দেখায়, বিশেষ করে বসফরাসের উপর সন্ধ্যার সূর্যের প্রতিফলনের নীচে।   ইতিহাস  মসজিদটি তুরস্কের প্রখ্যাত স্থপতি, সিনান সিনান দ্বারা মেহমেদ ভুসুলি এফেন্দির নির্দেশে ডিজাইন করা হয়েছিল, যিনি প্রধান কাজকারী ছিলেন এবং তৎকালীন তুরস্কের প্রধান বিচারপতি ছিলেন যিনি একজন "সারান্ট এবং কবি" হিসাবেও বিখ্যাত ছিলেন। সরকারি সূত্রে জানা যায়, মসজিদটি ১৫৬১ থেকে ১৫৬২ মধ্যে নির্মিত হয়েছিল। তবে ডেটিং সিকোয়েন্স নিয়ে সংশয় রয়েছে। আরেকটি নির্ভরযোগ্য রেফারেন্স ১৫৭০ এবং ১৫৮৪ এর মধ্যে এর সংকোচনের সময়কাল রাখে।   স্থাপত্য  সংযোগ=//upload.wikimedia.org/wikipedia/commons/thumb/3/3f/İstanbul 5435.jpg/250px-İstanbul 5435.jpg|বাম|থাম্ব|333x333পিক্সেল|অভ্যন্তরীণ মসজিদটি প্রাথমিকভাবে একটি ছোট কমপ্লেক্স হিসাবে নির্মিত হয়েছিল, যার নকশা স্থপতি মিমার সিনান একটি ষড়ভুজ পরিকল্পনা করেছিলেন। মূলত, মসজিদটি দুটি ভাগে নির্মিত হয়েছিল, কেন্দ্রীয় প্রার্থনা হল এবং মিহরাব ইয়েরি  আকারের। স্তম্ভগুলি দেয়ালের মধ্যে তৈরি করা হয়েছে এবং স্তম্ভগুলির মধ্যে পূর্ব-পশ্চিম দিকে চারটি ছোট অর্ধবৃত্তাকার গম্বুজ এবং কেন্দ্রীয় গম্বুজ রয়েছে যা কেন্দ্রীয় প্রার্থনা বিভাগ। এছাড়াও এই অংশটি ব্যাসের অর্ধবৃত্তাকার গম্বুজ দ্বারা আবৃত এবং ছয়টি এমবেডেড কলামের মধ্যে নির্মিত ছয়টি খিলান দ্বারা আবৃত। আয়তক্ষেত্রাকার এপস যেখানে মিহরাব নির্মিত হয়েছে তা প্রজেক্ট আউট। এছাড়াও গম্বুজের নীচের অংশের উপরে দশটি জানালা রয়েছে। জানালার ফাঁক, দুটি উল্লম্ব স্থাপন।  মসজিদের কাঠামোটি সম্পূর্ণরূপে ধ্রুপদী অটোমান স্থাপত্য ঐতিহ্যে নির্মিত। মসজিদের মিম্বর বা মিম্বর হল একটি অনন্য বিশেষ বৈশিষ্ট্য যেখান থেকে ইমাম প্রার্থনা সভায় ভাষণ দেন, যা কালেম ইশি, পলিক্রোম ওয়াল পেইন্টিং দ্বারা অলঙ্কৃত। মিহরাব  মিম্বারের মতো একই শৈলীতে অলঙ্কৃত। খিলানযুক্ত প্রবেশপথে একটি পাতলা মিনার নির্মিত হয়েছে, যার চারটি গম্বুজ রয়েছে। মসজিদটি রাস্তার দিকে মুখ করে, তার ডান কোণে মিনার রয়েছে। মিনারটিতে একটি শেরেফ (মিনার বারান্দা) রয়েছে। পাশের এক্সটেনশনগুলি আধা গম্বুজ দ্বারা আচ্ছাদিত কারণ এটি কভার সিস্টেম এবং অভ্যন্তর উভয়ের জন্যই ভাল ধারাবাহিকতা প্রদান করে। মিহরাবটি প্রথমবারের মতো একটি এপসে অবস্থিত যা কিবলা প্রাচীরের মধ্যবর্তী অংশ থেকে প্রজেক্ট করা হয়েছে। এই অভ্যন্তরীণ লেআউট নকশা উত্তর-দক্ষিণ অক্ষের গভীরতার অভাবের জন্য ক্ষতিপূরণ দেয়।   আরও দেখুন  মিহরিমাহ সুলতান মসজিদ, উস্কুদার   তথ্যসূত্র   বিষয়শ্রেণী:ইস্তাম্বুলের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৫৮৪-এ সম্পন্ন মসজিদ বিষয়শ্রেণী:মিমার সিনান ভবন
অজয় দাশগুপ্ত (জন্ম:৯ মার্চ ১৯৫০) বাংলাদেশের স্বাধীনতা যুদ্ধের একজন মুক্তিযোদ্ধা। তিনি একজন সাংবাদিক, লেখক এবং ঢাকা বিশ্ববিদ্যালয় ও জগন্নাথ বিশ্ববিদ্যালয়ের প্রভাষক। অজয় দাশগুপ্ত সাংবাদিকতায় তার অবদানের জন্য ২০২১ সালে মর্যাদাপূর্ণ একুশে পদকে ভূষিত হয়েছেন।   ব্যক্তিগত জীবন  অজয় দাশগুপ্ত ৯ মার্চ ১৯৫০ সালে বরিশালের আগৈলঝাড়া উপজেলার গৈলায় জন্মগ্রহণ করেন। তাঁর স্ত্রী কৃষ্ণা চন্দ জয়িতা পুরষ্কারজয়ী।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী হিন্দু বিষয়শ্রেণী:২০২১-এ একুশে পদক বিজয়ী বিষয়শ্রেণী:১৯৫০-এ জন্ম বিষয়শ্রেণী:গৈলার ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:২০শ শতাব্দীর বাংলাদেশী সাংবাদিক বিষয়শ্রেণী:বরিশাল জেলার সামরিক ব্যক্তি বিষয়শ্রেণী:বরিশাল জেলার লেখক
বেহালা পূর্ব বিধানসভা কেন্দ্র ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।   এলাকা  সীমানা পুনর্নির্ধারণ কমিশনের নির্দেশিকা অনুযায়ী, ১৫৩ নং বেহালা পূর্ব বিধানসভা কেন্দ্র কলকাতা পৌরসংস্থার ১১৫ থেকে ১১৭ ও ১২০ থেকে ১২৪ নং ওয়ার্ডগুলি এবং ঠাকুরপুকুর-মহেশতলা ব্লকের জোকা-১ ও জোকা-২ গ্রাম পঞ্চায়েতগুলি নিয়ে গঠিত।  বর্তমানে বেহালা পূর্ব বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত। পূর্বে এই কেন্দ্রটি যাদবপুর লোকসভা কেন্দ্রের অন্তর্গত ছিল।   নির্বাচনী ফলাফল   ১৯৭৭-২০০৬  ২০০৬ সালের বিধানসভা নির্বাচনে ১১২ নং বেহালা পূর্ব বিধানসভা কেন্দ্র থেকে সিপিআই(এম)-এর কুমকুম চক্রবর্তী তার নিকটতম প্রতিদ্বন্দ্বী তৃণমূল কংগ্রেসের শোভন চট্টোপাধ্যায়কে পরাজিত করে জয়লাভ করেছিলেন। ২০০১ সালে তৃণমূল কংগ্রেসের পরশ দত্ত সিপিআই(এম)-এর কুমকুম চক্রবর্তীকে পরাজিত করেছিলেন। সিপিআই(এম)-এর কুমকুম চক্রবর্তী ১৯৯৬ সালে কংগ্রেসের সোনালি গুহকে এবং ১৯৯১ সালে কংগ্রেসের শৈলেন দাশগুপ্তকে পরাজিত করেছিলেন। সিপিআই(এম)-এর নিরঞ্জন মুখোপাধ্যায় ১৯৮৭ সালে কংগ্রেসের দেবাশিষ ভট্টাচার্যকে, ১৯৮২ সালে কংগ্রেসের বলরাম গোস্বামীকে, এবং ১৯৭৭ সালে কংগ্রেসের ইন্দ্রজিত মজুমদারকে পরাজিত করেন।   ১৯৯৫-১৯৭৭  ১৯৭১ সালে বেহালা পূর্ব কেন্দ্র থেকে কংগ্রেসের ইন্দ্রজিত মজুমদার জয়লাভ করেন। সিপিআই(এম)-এর নিরঞ্জন মুখোপাধ্যায় ১৯৭১, ১৯৬৯ ও ১৯৬৭ সালের নির্বাচনে জয়লাভ করেছিলেন। তার আগে বেহালা পূর্ব ও বেহালা পশ্চিম একক বেহালা বিধানসভা কেন্দ্রের অন্তর্গত ছিল। ১৯৬২ ও ১৯৫৭ সালের নির্বাচনে সিপিআই প্রার্থী রবীন্দ্রনাথ মুখোপাধ্যায় বেহালা বিধানসভা কেন্দ্র থেকে জয়লাভ করেছিলেন। ১৯৫১ সালে ভারতের প্রথম নির্বাচনে ফরওয়ার্ড ব্লক (আরজি)-এর বীরেন রায় এই কেন্দ্র থেকে জয়লাভ করেন।   পাদটীকা   বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগনা জেলা বিষয়শ্রেণী:দক্ষিণ চব্বিশ পরগণা জেলার রাজনীতি
রাকিবুল হাসান (জন্ম ৯ সেপ্টেম্বর ২০০২) হচ্ছেন একজন বাংলাদেশী ক্রিকেটার। ২০১৯ সালের ২৩ মার্চ, ২০১৮-১৯ ঢাকা প্রিমিয়ার ডিভিশন ক্রিকেট লিগ প্রতিযোগিতায় শাইনপুকুর ক্রিকেট ক্লাবের হয়ে লিস্ট এ ক্রিকেটে অভিষেক হয়।  ২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ স্কোয়াডে নির্বাচিত হন। ২০২০ এর ২১ জানুয়ারি, স্কটল্যান্ডের বিপরীতে বাংলাদেশের খেলায় একটি হ্যাট্রিক লাভ করেন।  ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রাম স্কোয়াডে নির্বাচিত হন। ২০২০ সালের ৬ ডিসেম্বর, ২০২০-২১ বঙ্গবন্ধু টি২০ কাপ প্রতিযোগিতায় গাজী গ্রুপ চট্টগ্রামের হয়ে টুয়েন্টি২০ ক্রিকেটে অভিষেক করেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:শাইনপুকুর ক্রিকেট ক্লাবের ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ